Ich, Clewin Lang, der zit gesworner vogt im Eige, ✳ kùnden und vergich menglichem offenlich mit disem brieve, ✳ das ich an siner datum zuͦ
Kùngszvelden an gewonlicher gerichtz statt offenlich zuͦ gericht sas ✳ an statt und innamen ✳ der wolgebornen, edlen, geistlichen fröwen,
froͧw Appollonien, graͤfin von Hochberg, aͤbtissin, ✳ und gemeyner conventfröwen ✳ des gotzhus Kùngszveld, Sant Claren ordens, miner gnedigē
frowen, und von sunder empfelchens wegen ✳ des from̄en, fùrsichtigen, wisen Hannsen Cristans von Bremgarten, jetz hoffmeysters ✳ zuͦ
Kùngszveld, mins lieben hernˀ. ✳ da fûr mich in offen verbannen gericht kom̄en sind ✳ der vorgenant min herˀ, der hoffmeisterˀ, und Uͦlrich
am Buͤl, alt hoffmeister, in namen der gemelten miner gnedigen fröwen von Kùngszvelden an eim ✳ und Heiny Wechter, ✳ Hanns Gebhart
von Windisch, ✳ Hanns Reig von Schertz, ✳ Clewͧin Vischer von Birenlouff, ✳ Hemān Meyer von Lupfen, ✳ Cuͣntz Schnelman von Windisch, Han̄s
Wechter, ✳ Cuͦntz Waltman, Ruͤdin Wechter, Uͦlman Bek, ✳ Hennszlin Mùller ✳ und Heiny Sigrist am andernˀ teilen verfûrsprechet als recht ist ✳
und liessent die vorgenanten, beid min hernˀ die hoffmeister, iren fùrsprechen eroffnen, ✳ wie das die vorgenanten min gnedig fröwen von
Kùngsfelden yewelten lenger denn yemand verdenken moͤcht ✳ jerlichen ingenomēn, ✳ inngehept und noch hetten ✳ dry mùtt kernen ✳ und
zwoͤlff schilling haller geltz jerlichs bodenzins ✳ uff dem far zuͤ Windisch, ✳ das wurde inen nuͤ zuͦ ettlichen ziten unverfangklichen gewert und bezalt. ✳ do sy aber vermeinten den obgenanten biderbenlùten soͤlte zuͤ wùssent sin, ✳ das man die obgenanten dry mùtt
kernen und zwoͤilff schilling hallernˀ jerlichen dem gotzhus Kùngszvelden antwurten und bezalen soͤlte ✳ ab dem far zuͤ Windisch, ✳ darumbe so begerten sy diselben biderbenlùt mit urteil zuͦverhoͤrnˀ und der warheit kuntschaft zuͦ gebent ✳ wie es umb die genanten dry mùtt
kernen und zwoͤlff schilling haller jerlichs bodenzins ein gestalt hette, ✳ so verˀ sy das wùsten, ✳ wann nuͤ nyemand dem anderen
kuntschaft der warheit ✳ nit abschlachen, vorsin ✳ noch zuͤ gebende versagen sol, ✳ do wurdent die obgenempten Heiny Wechter, ✳ Hanns
Gebhart, ✳ Hanns Reig, Cleͧwin Vischer, Hemān Meyer, Cuͦntz Schnelman, Hāns Wechter, ✳ Cuͦntz Waltman, ✳ Ruͤdin Wechter, ✳ Uͦlman Bek,
Hennszlin Mùller ✳ und Heiny Sigrist mit urteil verhoͤrt ✳ und redten all by iren eiden, ✳ als hienach gelùtert statt ✳ und erbutten sich, ✳ ob
yemand ir sag nit glouben, ✳ so woͤlten sy die wie recht ist bevestnen. ✳ und redt des ersten ✳ Heiny Wechter, ✳ er hett so lang er verdechte
by sechtzig vergangnen jaren oder lenger yewelten von sinen eltern gehoͤrt und nie anders verstanden, ✳ denn das das gotzhus Kùngszvelden ✳ hette
uff dem far zuͦ Windisch dry mùtt kernen und zwoͤilff schilling haller geltz jerlicher gùlt, ✳ darzuͦ so were er selber ein ferˀ zuͦ Windisch gewesen ✳
und hette persoͤnlich die gemelten dry mùtt kernen und zwoͤilff schilling haller geltz dik gewert. ✳ darnach redt Hanns Gebhart, der verˀ zuͦ Windisch,
er hette allwegen so lang er gedechte von sinen elternˀ gehoͤrt, ✳ das das gotzhus Kùngszvelden dry mùtt kernen geltz hette uff dem far zuͦ Windisch.
er wùste aber nùtzit ze sagen von den zwoͤilff schilling haller zins. ✳ dem nach redten Hanns Reig, Cleͧwy Vischer, Hemān Meyer und Cuͦntz
Schnellman all vier einhelliglich, ✳ sy hetten nye anders gehoͤrt noch verstanden solang sy verdechten viertzig oder fùnftzig vergangne jar oder
noch mer, ✳ denn das ✳ das obgenant gotzhus Kùngszveld ✳ dry mùtt kernen und zwoͤilff schilling haller jerlichs bodem zins hette ✳ uff dem far
zuͤ Windisch. fùrer redten die vorgenempten Hanns Wechter, Cuͦntz Waltmān, Ruͤdin Wechter, Uͤlman Bek, Henszlin Mùller und Heiny Sigrist all
einhelliglich, ✳ sy hetten all ir leptag by viertzig oder fùnftzig vergangnen jaren allwegen gehoͤrt, das ✳ das gotzhus Kùngszvelden, vorgenant,
dry mùtt kernen und zwoͤilff schilling haller jerlicher gùlt uff dem far zuͤ Windisch hetten. ✳ daruff gab einhellige urteil nach miner
frag sidmaln die vorgenanten gezùgen dis alles wie vor statt ✳ by iren eiden gerett ✳ und sich erbotten hetten ✳ ob yemand ir sag nit glouben,
so woͤlten sy die wie recht were bevestnen, ✳ das ouch nuͤ ir sag so verˀ sy bunde wol bewist sin soͤlte, ✳ des batten die obgenanten
min hernˀ, die hoffmeister, ✳ zuͤ handen miner fröwen von Kùngszveld umb ein urkùnd, ward inen mit urteil zuͤ gebende bekennt. ✳ gezùgen
warent hie by die erbernˀ Hanns Strebel, ✳ Uͤlin Troͤsch, Uͤlin Wig von Lupfen, Ruͤdy Reitz von Schertz, Henszlin Bluͦm, ✳ Henszlin Zuͤlouff von Biry
und ander erber lùte. ✳ zuͤ urkùnde so hab ich inen disen brieve mit des from̄en, fùrsichtigen, wisen Cuͦnrat Arnolt, schulthn̄ zuͤ Brugg,
mins lieben hernˀ, ✳ eignem anhangenden insigel, ✳ der das von des gerichtz und miner bitt wegen, ✳ doch im und sinen erben one schaden,
offenlich getan hatt, ✳ versiglet geben uff zinstag nechst nach sant Mathis tag als man zalt nach xp̄i unsers hernˀ geburde tusent
vierhundert sibentzig und darnach in dem sibenden jare ꝫcꝭ.